section_heading: Karijera
paragraph_text: Njen prvi film je bila crna komedija „Nevolje s Harryjem“ iz 1955., kojeg je režirao Alfred Hitchcock. Uslijedila je popularna pustolovna komedija “Put oko svijeta u 80 dana” koja je čak osvojila Oscara za najbolji film. Kasnije je glumila u slavnim komedijama “Apartman” te “Slatka Irma” koje je režirao slavni Billy Wilder. Uslijedio je i hvaljeni film “Dobrodošli, g. Chance” u kojem je hvalila glavnu zvijezdu, Petera Sellera. Bila je pet puta nominirana za Oscara da bi ga konačno osvojila za tragikomediju “Vrijeme nježnosti” iz 1983. Uz to je osvojila i 7 Zlatna globusa – od toga 4 za filmove “Slatka Irma”, “Apartman”, “Vrijeme nježnosti” te za “Madame Sousatzka” ( za taj film začudo nije nominirana za Oscara, čime je postala jedina glumica u povijesti koja je osvojila Zlatni globus za ulogu u drami a da kasnije nije nominirana i za Oscara). Od 1972. do 1977., te od 1984. do 1988. je napravila pauzu da bi se kasnije vratila filmskim ulogama.